วรวีร์ ลุ้นชิง ปธ.AFF-ซิโก้ จ่อรับโค้ชยอดเยี่ยมอาเซียน
ซิโก้ เกียรติศักดิิ์ เสนาเมือง พร้อมลูกทีมเดินทางไปร่วมงานพิธีมอบรางวัลของสหพันธ์ฟุตบอลอาเซียน หรือ เอเอฟเอฟ ขณะที่ บังยี วรวีร์ มะกูดี เตรียมลุ้นรับตำแหน่งประธานเอเอฟเอฟ ,วันที่ 21 ส.ค. นายวรวีร์ มะกูดี นายกสมาคมฟุตบอลแห่งประเทศไทย นำ เกียรติศักดิ์ เสนาเมือง หัวหน้าผู้ฝึกสอนทีมชาติไทย พร้อมด้วยนักเตะทั้ง เมสซี่เจ ชนาธิป สรงกระสินธ์,สารัช อยู่เย็น, พีระพัฒน์ โน๊ตชัยยา, ธนบูรณ์ เกษารัตน์, กวินทร์ ธรรมสัจจานันท์ และ เกริกฤทธิ์ ทวีกาญจน์ ตลอดจน นิสา ร่มเย็น นักฟุตบอลหญิงทีมชาติไทย และ เจษฎา ชูเดช นักฟุตซอลทีมชาติไทย เดินทางไปเข้าร่วมการประชุมสหพันธ์ฟุตบอลอาเซียน และ พิธีมอบรางวัลนักฟุตบอลยอดเยี่ยมประจำภูมิภาค ที่นครย่างกุ้ง ประเทศเมียนมาร์ ในวันที่ 22 ส.ค. นี้,สำหรับวาระสำคัญของการประชุม ที่จะมีขึ้นในวันพรุ่งนี้ อยู่ที่การเลือกตั้งประธานสหพันธ์ฟุตบอลอาเซียน ให้ขึ้นมาดำรงตำแหน่งในวาระ 4 ปี ตั้งแต่ปี 2015 - 2019 ซึ่ง นายวรวีร์ นายกสมาคมฟุตบอลแห่งประเทศไทยฯ และ สมเด็จพระราชาธิบดีสุลต่านฮัจญี อะห์หมัด ชาห์ ประธานคนปัจจุบันชาวมาเลเซีย ต่างถูกเสนอชื่อให้ลงแข่งเลือกตั้งครั้งนี้,นอกจากนี้ในงานดังกล่าว  ซิโก้ เกียรติศักดิ์ เสนาเมือง หัวหน้าผู้ฝึกสอนทีมชาติไทย เตรียมรับรางวัลโค้ชยอดเยี่ยมของอาเซียน ส่วนนักเตะของทัพช้างศึกอย่าง สารัช อยู่เย็น , กวินทร์ ธรรมสัจจานันท์ , ชนาธิป สรงกระสินธ์ , เกริกฤทธิ์ ทวีกาญจน์ , ธนบูรณ์ เกษารัตน์ และพีระพัฒน์ โน๊ตชัยยา ก็จะได้รับรางวัลนักเตะยอดเยี่ยมในแต่ละตำแหน่งของตนเอง ซึ่งรางวัลที่ได้แต่ละคนได้รับนั้นมาจากผลงานการคว้าแชมป์ เอเอฟเอฟ ซูซูกิ คัพ 2014
ซิโก้ เกียรติศักดิ์ เสนาเมือง พร้อมลูกทีมเดินทางไปร่วมงานพิธีมอบรางวัลของสหพันธ์ฟุตบอลอาเซียน หรือ เอเอฟเอฟ ขณะที่ บังยี วรวีร์ มะกูดี เตรียมลุ้นรับตำแหน่งประธาน เอเอฟเอฟ 
บังยี,วรวีร์ มะกูดี,เลือกตั้งประธานสหพันธ์ฟุตบอลอาเซียน,ฟุตบอลไทย,ข่าวกีฬา,ข่าว,ไทยรัฐออนไลน์